**Kerekes László**

Szül. hely, idő: Budapest 1955. január 27.

Anyja neve: Machó Ildikó

Tel.: +36/20 7779 139

Email: [laszlo.kerekes55@gmail.com](mailto:laszlo.kerekes55@gmail.com)

Klub: Amatőr Siklórepülők Egyesülete

**Szakmai önéletrajz**

**Iskolai végzettség:**

Érettségi (Landler Jenő Gépipari Szakközépiskola Budapest) 1973.

Járműgépész üzemmérnök (Zalka Máté Katonai Műszaki Főiskola, Budapest) 1977

Okleveles gépészmérnök (Agrártudományi Egyetem, Gödöllő) 1989.

Minőségügyi mérnök (Budapesti Műszaki Egyetem) 1998.

Felsőfokú szóbeli angol nyelvvizsga 1998.

**Szakképzettség:**

Járműgépész üzemmérnök, Okl.gépészmérnök, Minőségügyi mérnök.

**Beosztások:**

1977-1982. Javítóműhely parancsnok (Tata)

1982-1987. Főiskolai oktató (Szentendre Kossuth L. Katonai Főiskola)

1987-1989. Honvédségi ösztöndíjas (Gödöllői Agrártudományi Egyetem)

1989-1991. Főiskolai docens (Szentendre Kossuth L. Katonai Főiskola)

1991-1994. Honvédségi ösztöndíjas (Magyar Tudományos Akadémia)

1994-1996. Tudományos munkatárs (Haditechnikai Intézet)

1996-1997. Főelőadó (Haditechnikai Intézet)

1997-2000. Minőségügyi főtiszt (Haditechnikai Intézet)

2000-2011. Rendszertanúsító és Kodifikációs Osztályvezető helyettes (HM FLÜ BI)

2011. június 30-al a HM átszervezése miatt nyugállományba helyeztek.

A könnyűrepüléssel 1977-ben ismerkedtem meg először, amikor a Műegyetemi Siklórepülő Csoportban sárkányrepülést kezdtem tanulni.

1978-ban Tatán Tatai Siklórepülő Szakosztály néven alakítottam egyesületet, amelynek kezdetben vezetője, majd vezető pilótája és műszaki vezetője is voltam. 1980-ban részt vettem az MHSz első oktatói továbbképzésének lebonyolításában dr.Ordódy Mártonnal és Szabados Istvánnal. Az MHSz valamennyi szakmai továbbképzésén részt vettem, 1982-től a budapesti Rozmaring MHSz sárkányrepülő szakosztályában tevékenykedtem.

1985-86-ban a Kossuth Lajos Katonai Főiskolán tudományos témavezetőként több könnyűrepülő témájú diákköri munka és szakdolgozat konzulense voltam. 1987-től a Gödöllői Agrártudományi Egyetemen beindítottam a Sárkányrepülő ismeretek nevű tantárgyat (későbbi nevén Könnyűrepülő ismeretek), amelyet az egyetemen 7 évig tanítottam. Ennek jegyzeteként készítettem el Sárkányrepülő ismeretek című jegyzetemet. 1989-től két évig oktattam a Kossuth Lajos Katonai Főiskolán a Könnyűrepülő Ismeretek fakultatív tantárgyat. 1991-ben megírtam az alapfokú sárkányrepülő képzés jegyzetét "Ismerd meg a sárkányok nyelvét" címmel.

1990-ben az újjáalakult Repülőszövetség Függővitorlázó szakága megválasztott a szakág vezetőjének, amelyet 1997-ig szakmai okok miatti lemondásomig társadalmi munkában végeztem.

1990 októberében a Légügyi Hatóság megbízott az MRSz Függővitorlázó szakág szakmai vezetésével. Ettől az időszaktól kezdődően valamennyi sárkányrepülő és siklóernyős szakmai továbbképzés szervezésében részt vettem, legtöbbet magam tartottam. Műszaki vezetők számára több,mint 50, oktatók számára több mint 100 képzést és továbbképzést szerveztem, mintegy 21 éven keresztül. A hazai siklóernyős szakmai szabályozást az MRSz az én irányításom alapján alakította ki.

1991-ben a Magyar Tudományos Akadémiára eredményesen felvételiztem nappali kandidátusi ösztöndíjra "Hajlékony siklószárnyak aerodinamikai vizsgálata" témakörben. 1994-ben ösztöndíjamról az anyagi feltételek hiánya miatt lemondtam. Ebben az időszakban több tudományos konferencián szerepeltem előadásokkal.

1994-től pályázat alapján a Magyar Repülőszövetség főpilóta és főmérnök siklórepülő szakági helyettese lettem, amely feladatot a mai napig is ellátom.

1996-ban szereztem segédmotoros sárkányrepülő oktatói jogosítást, 1998-ban szakszolgálati engedélyt, 2004-ben siklóernyős oktatói jogosítást.

1998-ban kérelmem alapján siklórepülő szakterületen légiközlekedési szakértői engedélyt szereztem, amely tevékenységet a Budapesti Mérnöki Kamara nyilvántartásában folyamatosan végzek.

1991-től folyamatosan szerkesztem a minden hónapban megjelenő MADÁRTOLL könnyűrepülő hivatalos információs lapot (amelynek mai web-es verziója a [www.madartoll.hu](http://www.madartoll.hu)) és alapítója voltam a Magyar Repülőszövetség egykori hivatalos lapjának a PILÓTÁnak. Mivel a nyílt és következetes információ-továbbítás híve vagyok, rendszeresen publikálok szakcikkeket és fordításokat. Ennek egyik eredményeként 2004-ben megjelent „A sárkányrepülés varázsa” című könyvem.

2004. márciusában kezdeményezője és alapítója voltam a hazai Szabad Repülők Szövetségének, amelynek alakulásakor ügyvezetőnek választottak, majd 2006-tól 2008-ig a Nemzeti Közlekedési Hatóság által kijelölt főpilótája voltam. Ebben a feladatkörben feladatom a hazai siklórepülő oktatók képzésének és továbbképzésének szervezése és vezetése, valamint a szakmai irányítási rendszer kiépítése és fejlesztése volt.

2008. novemberében a szervezet elnökének választottak.

2005-ben a Nemzetközi Repülőszövetség „Paul Tissandier” diplomával ismerte el a repülésben folytatott több évtizedes munkámat.

2005. november 12-én az ekkor megalakuló Magyar Siklórepülő Szövetség elnökévé azt követően 2008. február 23-án az MRSz Siklórepülő Szakbizottságának vezetőjévé választottak.

2008. november 29-én a Szabad Repülők Szövetsége elnökévé választottak, amely feladatokat társadalmi funkcióban ma is végzem.

A sárkányrepülők alkalmassági vizsgálatával 1978 óta, siklóernyők alkalmassági vizsgálatával 1991 óta foglalkozom. A vizsgáló eszközpark megteremtésétől a vizsgálati elvek kidolgozásáig és a gyakorlati vizsgálati eljárások lefolytatásáig a tevékenység valamennyi szegmensét gyakoroltam. 2011-ben a hatóságtól siklóernyő hatósági felülvizsgálói engedélyt szereztem.

1980 óta rendszeresen versenyzek előbb sárkányrepülő válogatott kerettag, majd szövetségi kapitány lettem.

1993-tól 1998-ig  a sárkányrepülő női válogatott keret vezetője voltam, csapatban VB 4. helyezést értünk el, ami tudomásom szerint a valaha elért legjobb magyar csapat helyezés.

Közel félszász sárkányrepülő és siklóernyős verseny rendezője voltam, Európa bajnokságokon rendező, FAI steward, zsüritag voltam. Később siklóernyős célraszálló válogatott kerettag lettem, több EB-n és VB-n szerepeltem.

A magyar siklórepülést a CIVL-ben az FAI szabadrepülő bizottságában hivatalos delegate-ként képviselem a mai napig.

Budapest, 2014. február 3-án

Kerekes László